Source: http://vocearomanieiliberethenextgeneration.blogspot.ro/2013/02/26-februarie-2013-by-viorica-crainic.html
Timestamp: 2017-06-28 03:30:27+00:00
Document Index: 25446859

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

26 februarie 2013 by Viorica Crainic ~ Vocea Romaniei libere …the next generation
CSM are un nou vicepreședinte, în persoana judecătorului Adrian Bordea, singurul care a candidat pentru această funcție, după scandalul legat de candidaturile judecătorilor Alina Ghica și Cristi Danileț. Adrian Bordea a fost ales cu 16 voturi pentru și o abținere, a anunțat președintele CSM, Oana Schmidt -Hăineală. Înaintea alegerii noului vicepreşedinte al CSM, reprezentanţii Asociaţiei Magistraţilor din România au cerut retragerea candidaturii judecătorului Adrian Bordea. Această cerere a provocat dispute aprinse în CSM, membrii Consiliului cerând reprezentanţilor AMR să-i lase să decidă pe cine își aleg vicepreședinte. Unul dintre magistraţii spectatori la şedinţa CSM i-a ameninţat pe membrii consiliului că dacă nu votează revocarea lui Dănileţ, CSM-ul va fi desfiinţat! Nici un membru CSM n-a taxat ameninţarea/şantaj. La ședința CSM a participat şi ministrul Justiției, Mona Pivniceru.Cristi Danileţ : "Am fost amenințat cu revocarea încă din luna decembrie. Mi s-a spus că dacă voi vota altfel decât Secția de judecători, voi fi revocat"."Eu nu știu ce aşteptări are corpul electorilor altele decât cele din regulamente și legi. Mi se impută faptul că nu am aprobat transferuri ilegale. Am găsit hotărâri care nu sunt motivate în nici un fel. Cel mai dureros pentru mine este că adunările generale nu au știut ce să decidă. Voi demonstra că s-a votat revocarea mea cu încălcarea legii". "Sunt foarte multe neregularităţi în procedura de revocare a mea! Nu ştiu nici în ziua de azi pentru ce anume sunt revocat. AM înţeles de la un membru CSM dar şi de la nişte colegi că sunt sancţionat pentru votul pe care l-am dat în data de 4 ianuarie. Alţii spun că pentru că am ieşit astă-vară şi am criticat anumiţi politicieni sau analişti. Îmi asum întru totul acele poziţii, care sunt confirmate prin votul Plenului CSM de apărare a independenţei sistemului judiciar", a spus Danileţ. El a amintit că poziţiile lui au fost încurajate de Comisia de la Veneţia, de Comisia Europeană. "Nu am făcut nimic pentru care să-mi fie ruşine!"
Felicitări şi succes în continuare! Irina Begu (44 WTA), a patra favorită a turneului, a avut nevoie de 2 ore şi 17 minute pentru a trece de croată, la capătul unei întâlniri în care au abundat erorile (9 duble greşeli Tomljanovic, 11 Begu).Irina va juca în turul secund cu învingătoarea din meciul care le opune pe Mandy Minella (Luxemburg) şi Silvia Soler-Espinosa
În moţiune, PDL cere ministrului Finanţelor, Daniel Chiţoiu, şi celui al Economiei, Varujan Vosganian, să-şi asume responsabilitatea pentru starea în care a ajuns combinatul chimic de la Râmnicu Vâlcea şi, de asemenea, solicită premierului Victor Ponta să-şi ceară public scuze pentru situaţia de la Oltchim.Anunţul în plen a fost făcut de viceliderul grupului PDL de la Cameră, Tinel Gheorghe.
"O obrăznicie fără margini a primarului din Miercurea Ciuc. Nu este posibil ca un asemenea discurs să fie adus în dezbătarea publică, un discurs care mi se pare că se auzea doar pe vremea lui Hitler. De altfel, primarul din Miercurea Ciuc, folosind asemenea invective la adresa românilor, dar şi a maghiarilor din Harghita, deopotrivă, nu face altceva decât să îi învrăjbească unii împotriva celorlaţi", a spus Duşa, care este şi deputat de Harghita."Voi veni la Miercurea Ciuc zilele următoare, să văd dacă mai am dreptul să mai vorbesc limba română sau poate ca să ajung acolo am nevoie de paşaport. Noroc că am un paşaport diplomatic. Îmi aduc aminte că astfel de gesturi au mai existat atunci când o persoană, căreia nu vreau să-i rostesc numele pentru că este neimportantă, interzicea ca Eminescu şi subsemnatul să avem acces în Miercurea Ciuc. Într-o lume normală şi într-o Românie a anului 2013 nu cred că pot fi folosite asemenea discursuri. Cu calmul şi responsabilitatea necesară, fac apel la primarul din Miercurea Ciuc să îşi vadă de problemele administrative ale municipiului şi să nu mai comită astfel de gesturi" , a conchis Mircea Dusă.
La Repubblica scrie despre o "Italie neguvernabilă", evocând "revenirea puternică a lui Berlusconi", prezentat ca "terminat" după plecarea sa de la guvernare, în noiembrie 2011, şi "eşecul lui Monti", care s-a lansat în politică la sfârşitul lui decembrie, la conducerea unei mişcări ambiţioase a unui "nou centru"."În ruine subzistă un Parlament dificil de guvernat şi un electorat foarte inflamabil" , apreciază ziarul într-un editorial publicat pe prima pagină.
Televiziunile nu vor mai putea difuza imagini cu bătăi între minori, în şcoli, şi nu vor mai putea comunica adresa paginii de internet pe care sunt postate asemenea imagini, potrivit unei prevederi a unui proiect de Decizie de modificare şi completare a Codului audiovizualului, adoptată de CNA.Proiectul de Decizie este discutat pentru prima dată de membrii Consiliului Naţional al Audiovizualului (CNA) în şedinţa de astăzi.Proiectul de Decizie mai prevede că "secvenţele violente din instituţiile de învăţământ vor fi difuzate numai împreună cu punctul de vedere al conducerii şcolii şi cu acordul părinţilor ori al reprezentanţilor legali ai minorului".
"Părinţii vor avea din start două opţiuni, în sensul că locul corespunzător circumscripţiei va fi rezervat, astfel încât părintele să nu-şi pună problema că dacă încearcă să-şi dea copilul la o altă şcoală sau într-o altă locaţie pierde locul din propria circumscripţie. (...) Am stabilit că Ministerul Educaţiei împreună cu inspectoratele şcolare vor face un recensământ cât mai aproape de realitate, apoi vom stabili exact cum procedăm. Anul acesta avem mai multe situaţii, nu este doar înscrierea la clasa pregătitoare, sunt şi ceilalţi copii care nu au fost daţi de părinţi în clasa pregătitoare pentru că nu ştiau ce se întâmplă acolo şi i-au menţinut în grupa mare. Acum trebuie să găsim o modalitate prin care aceşti copii să treacă în clasa întâi. Am discutat cu inspectorii şcolari şi am insistat pe ideea de dialog, pentru că multe dintre problemele de anul trecut au apărut pentru că pur şi simplu nimeni nu a stat de vorbă cu nimeni", a spus Pricopie exprimându-şi speranţa că 99% dintre problemele care ar putea să apară la înscrierea în clasa pregătitoare vor fi rezolvate din prima etapă.Referitor la sănătatea elevilor, ministrul a spus: "Eu cred că este important să ne preocupe câtă matematică ştie un elev sau câtă literatură cunoaşte un elev, dar mult mai important sau aş spune pe primul loc este nivelul de sănătate al acelui elev. În afara orelor de educaţie fizică şi sport va trebui să (...) întărim dimensiunea educaţiei pentru sănătate şi, o altă componentă, educaţia pentru risc. Dacă reuşim să securizăm aceste trei componente - dezvoltarea armonioasă, alimentaţia sănătoasă şi conştientizarea riscurilor care apar odată cu înaintarea în vârstă a copiilor, apoi putem să ne uităm şi la testele PISA şi să vedem cum stăm cu matematica şi româna", a susţinut Remus Pricopie.
În ţară.Vremea se va răci uşor în majoritatea zonelor, iar în jumătatea de sud a ţării va fi în general închisă, cu precipitaţii pe arii extinse ziua, sub formă de ploaie, lapoviţă şi ninsoare. La munte vor predomina ninsorile. Vântul va sufla slab şi moderat, cu unele intensificări în prima parte a intervalului în regiunile sud-estice şi la munte. Temperaturile maxime vor fi cuprinse între 1 şi 12 grade, iar cele minime între -14 grade în depresiunile din estul Transilvaniei şi 3 grade în Banat. Spre dimineaţă, izolat vor fi condiţii de ceaţă. Presiunea atmosferică va fi în uşoară creştere.Bucureşti.Vremea se va menţine închisă îndeosebi în timpul zilei, când vor fi precipitaţii, mai ales sub formă de lapoviţă şi ninsoare. Vântul va sufla moderat, cu unele intensificări în prima parte a intervalului. Temperatura maximă va fi de 3...4 grade, iar cea minimă de -2...0 grade. Presiunea atmosferică va fi în uşoară creştere.La munte.Vremea se va răci uşor şi va fi închisã în Munţii Banatului, Carpaţii Meridionali şi de Curbură, cu precipitaţii predominant sub formă de ninsoare, pe arii extinse îndeosebi ziua. În restul zonelor montane cerul se va degaja treptat, iar ninsorile se vor semnala doar izolat, la începutul intervalului. Vântul va prezenta unele intensificări îndeosebi pe creşte.
Cea mai înaltă clădire din lume.Burj Khalifa, denumit anterior Burj Dubai , este un zgârie-nori din Dubai, cea mai înaltă clădire (structură arhitectonică) construită vreodată de om, măsurând 828 m înălțime. Construcția a început la 21 septembrie 2004, exteriorul fiind finalizat la 1 octombrie 2009; clădirea a fost inaugurată oficial la data de 4 ianuarie 2010. Costurile totale ale proiectului au fost de 1,4 miliarde de dolari.
1802 - S-a născut Victor Hugo, scriitor francez, teoretician al romanului (m.23.05.1885).1834 - A murit Alois (Aloys) Senefelder, inventatorul german al procedeului „litografiere” (1796) (n.06.11.1771).1866 - Încep lucrările Conferinţei de la Paris a celor şapte mari puteri europene, convocată pentru a discuta problema Principatelor Unite, a căror unire nu fusese recunoscută decât pe timpul domniei lui Al. I. Cuza.1891 - S-a înfiinţat Societatea Arhitecţilor Români.1925 - S-a născut Nicolae Dinculeanu, matematician, profesor, stabilit în SUA din 19751926 - S-a născut istoricul Gheorghe Platon, membru al Academiei Române, membru fondator al Fundaţiilor "Nicolae Iorga", "Nicolae Titulescu", "A.D.Xenopol".1927 - Înfiinţarea, la Bucureşti, pe lângă Ministerul Sănătăţii şi Ocrotirilor Sociale, a Institutului de Igienă şi Sănătate Publică.1940 - S-a născut actorul Alexandru Repan.1952 - Winston Churchill anunţă că Marea Britanie posedă bomba atomică.1954 - S-a născut Michael Bolton, cântăreţ şi compozitor american.1962 - A murit istoricul Silviu Dragomir, membru al Academiei Române (n.13.03.1888).1991 - Este dat publicităţii Raportul OECD (Organizaţia pentru Cooperare şi Dezvoltare Economică). Se specifică faptul că guvernele ţărilor membre ale acestei organizaţii ar putea fi nevoite să acorde noi ajutoare financiare României.1993 - Crearea Adunării Parlamentare a Cooperării Economice a Mării Negre (APCEMN).1993 - La Braşov, se desfăşoară Congresul Partidului Naţional Liberal. Este ales ca preşedinte Mircea Ionescu-Quintus.1999 - România participă la reuniunea de constituire a forţei de pace, de garantare a eventualei reglementări politice din Kosovo (KFOR). La reuniune, care a avut loc la Cartierul general al NATO din Europa, de la Mons (Belgia), au participat 12 ţări membre ale Alianţei. Baza Forţei se va afla în fosta Republică Iugoslavă a Macedoniei (FYROM).
Posted in: italia,mechel,meteo,PSD,remuspricopieburjdubai,traianbasescu
Îmi scuze pentru o greşeala de la articolul"PSD -Congres aprilie 2013",cele 2 nume scrise în titlu aveau altă destinaţie!!